*2. számú melléklet[[1]](#footnote-1)38*

**PUBLIKÁCIÓS PONTÉRTÉK TÁBLÁZAT**

|  |  |  |  |
| --- | --- | --- | --- |
| **A publikáció típusa** | **Pontérték** | **Részvételi arány (%)** | **Pontszám** |
| **Könyv**  **Lektorált könyv, tankönyv, jegyzet (online is)** | | | |
| Idegen nyelvű könyv | 12 pont |  |  |
| Idegen nyelvű könyvfejezet | 6 pont |  |  |
| Idegen nyelvű tankönyv | 8 pont |  |  |
| Idegen nyelvű tankönyvfejezet | 5 pont |  |  |
| Idegen nyelvű jegyzet | 4 pont |  |  |
| Magyar nyelvű könyv | 8 pont |  |  |
| Magyar nyelvű könyvfejezet | 4 pont |  |  |
| Magyar nyelvű tankönyv | 6 pont |  |  |
| Magyar nyelvű tankönyvfejezet | 4 pont |  |  |
| Magyar nyelvű jegyzet | 3 pont |  |  |
| **Folyóiratcikk**  **Külföldön megjelenő idegen nyelvű lektorált folyóiratban** | | | |
| MTA A-B kategóriás folyóiratban | 6 pont |  |  |
| MTA C-D kategóriás folyóiratban | 4 pont |  |  |
| Egyéb idegennyelvű szakmai folyóiratban | 3 pont |  |  |
| **Hazai megjelenésű lektorált folyóiratban** | | | |
| Idegen nyelvű MTA A-B kategóriás folyóiratban | 4 pont |  |  |
| Idegen nyelvű MTA C-D kategóriás folyóiratban | 3 pont |  |  |
| Idegen nyelvű egyéb szakmai folyóiratban | 3 pont |  |  |
| Magyar nyelvű MTA A-B kategóriás folyóiratban | 3 pont |  |  |
| Magyar nyelvű MTA C-D kategóriás folyóiratban | 2 pont |  |  |
| Magyar nyelvű egyéb szakmai folyóiratban | 2 pont |  |  |
| **Q-s közlemények** | | | |
| Q1-Q2 kategóriás | 8 pont |  |  |
| Q3-Q4 kategóriás | 6 pont |  |  |
| **Konferencia**  **Nemzetközi szakmai konferencia kiadványban megjelent (online is)** | | | |
| Lektorált konferenciaközleményben idegen nyelven megjelent előadás | 4 pont |  |  |
| Nem lektorált konferenciaközleményben idegen nyelven megjelent előadás | 2 pont |  |  |
| Idegen nyelvű absztrakt/poszter | 1 pont |  |  |
| Idegen nyelvű, írásban megjelent korreferátum | 1 pont |  |  |
| **Hazai szakmai konferencia kiadványban megjelent (online is)** | | | |
| Idegen nyelvű előadás | 2 pont |  |  |
| Saját nyelvű előadás | 1 pont |  |  |
| Idegen nyelvű absztrakt/poszter | 1 pont |  |  |
| Saját nyelvű absztakt/poszter | 0,5 pont |  |  |
| **Pályázat** | | | |
| Nemzetközi (idegen nyelvű) tudományos pályázat elnyerése | 4 pont |  |  |
| Országos szintű tudományos pályázaton való részvétel (1-3. helyezett) | 3 pont |  |  |
| Egyetemi szintű tudományos pályázaton részvétel (1. helyezett) | 1 pont |  |  |

|  |  |  |  |
| --- | --- | --- | --- |
| **Egyéb tudományos tevékenység** | | | |
| Külföldi szabadalom | 6 pont |  |  |
| Alkotás, szabadalom alapján ipari gyártás | 4 pont |  |  |
| Magyarországon megadott szabadalom | 3 pont |  |  |
| **Mindösszesen:** | - | **-** |  |

**Kiegészítés a publikációs pontérték táblázathoz[[2]](#footnote-2)39**

Az elfogadott tudományos publikációk köre

I. A fokozatszerzési eljárásra történő jelentkezésnél figyelembe vesszük oldalszám megjelölésével az olyan **nyomtatott és/vagy elektronikus közleményt** (folyóiratcikk[[3]](#footnote-3)40, egyetemi/főiskolai tankönyv, egyetemi, főiskolai jegyzet, szakkönyv, tudományos monográfia, könyvrészlet, fordítás ókori klasszikus nyelvből, konferencia abstract és kivonat stb.), amely:

a) a szerző saját kutatási eredményeit mutatja be (könyv esetén ilyenekre tételesen is hivatkozik);

b) pontos szakirodalmi hivatkozásokat tartalmaz;

c) ISBN vagy ISSN számmal ellátott;

d) lektorált[[4]](#footnote-4)41;

e) szakmai kiadványban vagy kiadványként jelent meg, s ez a kiadvány

ea) nemzetközileg vagy legalább országosan jegyzett kiadónál[[5]](#footnote-5)42;

eb) lehetőleg szakmai körökben elterjedt idegen nyelven;

ec) jelentős közkönyvtárakban fellelhető és hozzáférhető;

ed) megrendelhető vagy megvásárolható.

f) rövid (egyoldalas) abstract, vagy kivonat konferencia kiadványban vagy poszteren.

II. **Több szerző** esetén társszerzői nyilatkozat szükséges. A társszerzőségben publikált közlemények pontszámai a nyilatkozatban megállapított arányban számíthatók. Nyilatkozat hiányában egyenlő arányban kell számítani a pontokat.

III. A pontérték számításánál a közleményeknek az alábbi **terjedelmi követelményeknek** kell megfelelniük:

1. A **könyv** minimális terjedelme több mint 3 szerzői ív. Egy szerzői ív terjedelme bruttó 40 ezer karakter.
2. A **könyvfejezet** terjedelme meghaladja a 7 folyóiratoldalt (szóközökkel együtt 27 ezer karaktert).

Figyelembe vesszük publikációként az elkészült műszaki alkotást, az elfogadott hazai és külföldi szabadalmat; hivatkozásként pedig a szabadalom dokumentált megvalósítását, ipari sorozatgyártását.

IV. A fokozatszerzési eljárásra történő jelentkezésnél **nem vesszük figyelembe** a következőket:

* napilapban vagy nem szakmai hetilapban megjelent írás (akkor sem, ha a témája szakmai jellegű);
* saját kiadásban megjelentetett mű (ha az sem nyelvileg, sem szakmailag nem lektorált);
* handout, példatár, kompiláció, szerkesztés, szöveggondozás stb.;
* (könyv) fordítás, kivéve az ókori klasszikusok fordítását szöveggondozással;
* recenzió (könyvismertetés) vagy kritika (kivéve a hosszabb műelemzést);
* pályázat keretében vagy megrendelésre készített kutatási jelentés;
* szakdolgozat, diplomamunka, disszertáció (dr.univ., CSc);
* egyéb kézirat-jellegű értekezés, írás;
* tudománynépszerűsítő írás (pl. *Élet és Tudomány*-ban);
* nem kutatási célú és igényű interjú (sem riporterként, sem interjú-alanyként).

1. 38 Megállapította a 89/2020. (VII. 15.) szenátusi határozat [↑](#footnote-ref-1)
2. 39 A pontérték táblázatban található fogalmak értelmezése az alábbi dokumentumok alapján történt:

   A MAB 2016/6/V/1. sz. határozata (Útmutató a doktori iskola létesítési beadványához és működő doktori iskola adatainak frissítéséhez);

   Az MTA IX. Osztályának folyóiratlista besorolása;

   Az MTMT Bibliográfiai Szakbizottsága által készített útmutató a Magyar Tudományos Művek Tárában alkalmazott dokumentumtípus-besorolásokról; [↑](#footnote-ref-2)
3. 40 Folyóirat: rendszeresen, évente tipikusan legalább négyszer (de mindenképpen legalább kétszer), a szóban forgó periodika számára írt cikkekkel megjelenő, kötetszámmal jelölt kiadvány. [↑](#footnote-ref-3)
4. 41 Lektorált (peer reviewed, refereed) publikáció: a művet megjelenés előtt független lektor(ok) véleményezte(ék). A kivonat alapján történt konferencia-előadás elfogadása és konferencia-kiadványban megjelentetése NEM jelent lektorálást. [↑](#footnote-ref-4)
5. 42 Hazai kiadású, nemzetközi megjelenésű publikáció: olyan publikáció, amely hivatalos rendszeres (előfizetéses), nagyobb példányszámú, nemzetközi terjesztésű kiadványban jelent meg. [↑](#footnote-ref-5)